[pic] | AZ EURÓPAI KÖZÖSSÉGEK BIZOTTSÁGA |

Brüsszel, 19.12.2007

COM(2007) 864 végleges

2005/0228 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése, harmadik albekezdésének c) pontja értelmében

„AZ EURÓPAI PARLAMENT ÉS A TANÁCS RENDELETE a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK rendelet módosításáról” című javaslatra vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2005/0228 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése, harmadik albekezdésének c) pontja értelmében

„AZ EURÓPAI PARLAMENT ÉS A TANÁCS RENDELETE a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK rendelet módosításáról” című javaslatra vonatkozó tanácsi közös álláspontra irányuló európai parlamenti módosításokról

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottságnak véleményt kell nyilvánítania azokról a módosításokról, amelyeket az Európai Parlament a második olvasat során javasol. A Bizottság az alábbiakban véleményt nyilvánít a Parlament által benyújtott 20 módosítási javaslatról.

2. ELőZMÉNYEK

A javaslat Európai Parlamentnek és Tanácsnak történő továbbításának időpontja: (COM(2005) 579 végleges - 2005/0228 (COD) dokumentum): | 2005. november 18. |

Az Európai Gazdasági és Szociális Bizottság véleményének időpontja: | 2006. április 21. |

Az Európai Parlament véleményének időpontja (első olvasat): | 2007. március 14. |

A közös álláspont (egyhangú) elfogadásának időpontja: | 2007. október 15. |

Az Európai Parlament második olvasatot követő állásfoglalásának (amely 20 módosítást tartalmaz a közös állásponthoz képest) időpontja : | 2007. december 12. |

3. A JAVASLAT CÉLJA

A Bizottság 2005. november 15-én elfogadott javaslata a közös biztonsági szabályoknak a légi üzemeltetésre, a pilóták szakszolgálati engedélyeire és a harmadik országok légi járműveinek biztonságára való kiterjesztését tűzi ki célul. Célja még az ellenőrzések fokozása és a fenti szabályok be nem tartása esetére a szankciók szigorítása, továbbá a tapasztalatok fényében az Európai Repülésbiztonsági Ügynökség működésének javítása.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

A Bizottság elfogadhatónak tartja az Európai Parlament által a második olvasatban javasolt 20 módosítást, mivel azok a három intézmény által együttesen elért kompromisszumból erednek.

A főbb módosítások a komplex légi jármű meghatározásának módosítását, a repülési idő korlátozásához kapcsolódó rendszerektől való eltérések előzetes bejelentését, egy bírságolási rendszer bevezetését, valamint az igazgatóság tagjainak a szakmai tapasztalatuk és az Ügynökség érdekei iránti elkötelezettségük alapján történő kiválasztását érintik.

A kompromisszum keretében a Bizottság három nyilatkozatot tett:

A 63. cikkhez

A Bizottság a 63. cikk kapcsán kijelenti, hogy az Európai Repülésbiztonsági Ügynökség által felszámított tanúsítási és szolgáltatási díjakról szóló, 2007. május 31-i 593/2007/EK bizottsági rendelet módosításakor megfelelő figyelmet fog fordítani a kkv-k speciális helyzetére; különösen arra, hogy a tanúsítási és szolgáltatási díjak milyen hatással lehetnek e vállalkozások gazdasági életképességére; ugyanakkor továbbra is biztosítani fogja, hogy a megkülönböztetés tilalmának elvét tiszteletben tartsák, valamint hogy az ügynökség tanúsítási tevékenységéből származó bevétel elegendő legyen a nyújtott szolgáltatások teljes költségének fedezésére.

A 3. cikk (j) bekezdése i) pontjának negyedik francia bekezdéséhez

„A komplex motoros meghajtású légi jármű meghatározása kapcsán a Bizottság fel fogja mérni, hogy a piacra milyen gazdasági hatással lenne, ha a gázturbinás sugárhajtóművel felszerelt repülőgépeket, illetve a több mint egy turbólégcsavaros hajtóművel rendelkező repülőgépeket is belefoglalnák ebbe a meghatározásba, és az Európai Repülésbiztonsági Ügynökséget felkéri majd annak ellenőrzésére, hogy ezek a járművek mennyire teljesítik a biztonsági követelményeket.”

A II. melléklet e) pontjához (ultrakönnyű légi járművek)

„A Bizottság fel fogja kérni a Európai Repülésbiztonsági Ügynökséget, hogy minden érdekelttel hivatalos konzultációt folytasson, és nyújtsa be a II. melléklet e) pontjának módosítására irányuló, indokolással ellátott véleményét azzal a céllal, hogy e pontba szükség esetén belefoglalják a 600 kg-nál könnyebb ultrakönnyű légi járműveket.”

5. KÖVETKEZTETÉS

Az EK-Szerződés 250. cikke (2) bekezdésének értelmében a Bizottság a fentiekben meghatározottaknak megfelelően módosítja javaslatát.